**МОДЕЛ УГОВОРА**

|  |
| --- |
| **КОРИСНИК УСЛУГЕ:** |
| /Назив здравствене установе/  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, /адреса/ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, /име и презиме лица које га заступа/ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. |
| Матични број: \_\_\_\_\_\_\_\_\_\_\_\_\_\_\_\_ |
| ПИБ: \_\_\_\_\_\_\_\_\_\_\_\_\_\_\_\_ |
| Број рачуна: \_\_\_\_\_\_\_\_\_\_\_\_\_ који се води код \_\_\_\_\_\_\_\_\_\_\_\_\_\_\_\_\_\_\_\_\_ (Управе за трезор/банке)  (у даљем тексту: Корисник услуга) |

|  |
| --- |
| **ИЗВРШИЛАЦ:** |
| **PRO CHEF DOO, са седиштем у Београду (Вождовац), ул. Ратарска 46, које заступа директор Александар Илић, као представник групе привредних субјеката:** **ILLI GROUP DOO NOVI SAD, Ђорђа Зличића, 22, 21000, Нови Сад, TIME PARTNER DOO, Растка Петровића 43, 11050 Београд (Вождовац), T&M GROUP SOLUTIONS DOO, Тадеуша Кошћушка 63,11000 Београд (Стари Град) и CITY FOOD KITCHEN 021 DOO, Ђорђа Зличића, 22, 21000, Нови Сад** |
| Матични број: 21862118 |
| ПИБ: 113410961 |
| (у даљем тексту: (Извршилац) |

Дана \_\_.\_\_.\_\_\_\_. године закључују

**УГОВОР БР. \_\_\_\_\_\_\_\_**

**О ПРУЖАЊУ УСЛУГЕ ИСХРАНЕ**

**УГОВОРНЕ СТРАНЕ САГЛАСНО КОНСТАТУЈУ:**

* да је Наручилац, Републички фонд за здравствено осигурање (у даљем тексту: Наручилац), спровео отворени поступак централизоване јавне набавке услуге исхране, ЈН број 404-1-228/25-72 са циљем закључивања Оквирног споразума (у даљем тексту: Споразум) са једним извршиоцем за период од 12 месеци у свему у складу са Законом о јавним набавкама („Службени гласник РС“, бр. 91/19 и 92/23), (у име и за рачун здравствених установа наведених у Прилогу 3 Оквирног споразума),
* да је Наручилац закључио Оквирни споразум са Извршиoцем који је представник следеће групе привредних субјеката: ILLI GROUP DOO NOVI SAD, Ђорђа Зличића, 22, 21000, Нови Сад, TIME PARTNER DOO, Растка Петровића 43, 11050 Београд (Вождовац), T&M GROUP SOLUTIONS DOO, Тадеуша Кошћушка 63,11000 Београд (Стари Град) и CITY FOOD KITCHEN 021 DOO, Ђорђа Зличића, 22, 21000, Нови Сад, на основу Одлуке о закључењу оквирног споразума бр. 405-439/2025-11 од 11.09.2025 године,
* да се овај уговор о јавној набавци закључује у складу са Оквирним споразумом бр. \_\_\_\_\_\_\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_/навести број и датум/, (у даљем тексту: Оквирни споразум);
* да се на сва питања која нису уређена овим уговором, примењују одредбе Оквирног споразума;
* да су Извршилац и Корисник услугe дужни да поштују одредбе Оквирног споразума.

**ПРЕДМЕТ УГОВОРА**

**Члан 1.**

Предмет овог Уговора је пружање услуге исхране у складу са потребама Корисника услуге, у свему према Оквирном споразуму (Прилог 1) који чини саставни део овог Уговора.

Услуга из става 1. овог члана подразумева услугу припремања, паковања, достављања готових оброка до пункта (по потреби послуживања оброка - до пацијената) готових болничких оброка у објектима Корисника услуге, у складу са динамиком пружања услуге под условима и на начин ближе одређен Техничком спецификацијом.

**УГОВОРЕНА ВРЕДНОСТ**

**Члан 2.**

Укупна вредност овог Уговора износи \_\_\_\_\_\_\_\_\_\_\_\_\_\_\_\_ динара без ПДВ-а.

Јединична цена појединачног болничког оброка по дијетама је цена из Понуде Извршиоца бр. 108 од 27.08.2025. године која је саставни део Оквирног споразума, и обухвата све трошкове које Извршилац има приликом пружања услуге која је предмет овог Уговора.

Вредност из става 2. овог члана је фиксна.

Цена која се фактурише обрачунава се са одговарајућом стопом ПДВ-а у складу са Законом о ПДВ-у („Сл. гласник РС“, број 84/2004.... 138/2022).

**УСЛОВИ И РОК ПЛАЋАЊА**

**Члан 3.**

Наручилац (РФЗО) врши Плаћање у име и за рачун здравствених установа, по уговореној јединичној цени из тачке 6. Оквирног споразума, уплатом на текући рачун Извршиоца наведен у електронској фактури, за све извршене услуге у претходном месецу, најкасније у року од 30 од дана пријема електронске фактуре, односно од дана регистровања електронске фактуре у систему електронских фактура, када се сматра да је Наручилац примио електронску фактуру, а по извршеној контроли.

Извршилац је у обавези да региструје електронску фактуру према здравственој установи у систему електронских фактура, у року који је прописан Законом о електронском фактурисању. Приликом регистрације електронске фактуре Извршилац уноси податак о Републиком фонду као носиоцу јавне набавке ЈБКЈС - 95000 у поље које је предвиђено стандардом електронског фактурисања.

Извршилац је дужан да, приликом издавања фактуре, поступи у складу са   позитивноправним прописима који регулишу област електронског фактурисања.

Електронска фактура гласи и испоставља се појединачно за сваку здравствену установу, а обавезну пратећу докиментацију уз сваку појединачну фактуру чини  **записник о пријему** робе - отпремница у том месецу, потписан од стране овлашћених лица уговорних страна - здравствене установе као корисника услуге и извршиоца посла.

Обавезе преузете овим Уговором које доспевају у наредној буџетској години (2026) биће реализоване највише до износа средстава која ће за ову намену бити одобрена у тој буџетској години (2026), у супротном уговорне стране су сагласне да овај Уговор престаје да важи због немогућности преузимања и плаћања обавеза од стране Наручиоца.

**РОК, НАЧИН И МЕСТО ИСПОРУКЕ**

**Члан 4.**

Рок, начин и место испоруке оброка вршиће се у свему се у складу са Техничком спецификацијом (Прилог 2 Оквирног споразума).

Сви оброци морају бити пропраћени адекватном документацијом (отпремнице, доставнице), које потписује особа задужена за пријем хране.

Испорука готових оброка ће се вршити сваког дана у недељи (24/7), на адресу здравствене установе, по захтеву Корисника услуге и по утврђеној сатници за доручак, ручак и вечеру.

Корисник услуге задржава право да требује и мањи обим услуга од уговорених, у зависности од конкретних потреба за исхраном пацијената.

Извршилац и Корисник услуге ће након закључења овог Уговора потписати Записник/Протокол о начину и условима пружања услуге којим ће се споразумети око времена послуживања оброка, места/пунктова здравствених установа, начина рада, података о овлашћеним лицима извршиоца услуге и корисника услуге који ће координирати реализацију појединачних уговора (бројеви телефона ангажованих извршилаца, е-маил адресе и други подаци), контроле квалитета пружања услуге за сваку појединачну здравствену установу, начина обавештавања и комуницирања између овлашћених лица.

**ПРАВА И ОБАВЕЗЕ УГОВОРНИХ СТРАНА**

**Члан 5.**

Корисник услуге је дужан да обезбеди да се услуга која је предмет овог Уговора набавља искључиво од Извршиоца у уговореним роковима, под уговореним условима и на уговорен начин.

Корисник услуге је дужан да благовремено обавештава Извршиоца о чињеницама које су од значаја за извршење овог Уговора.

Корисник услуге се обавезује да одреди лице задужено за сталне консултације са Извршиоцем (нутриционисте, главне сестре или другог лица овлашћног од стране здравствене установе), контролу квалитета пружене услуге, надзор над извршењем уговора, ради праћења испуњења уговорних обавеза, периодичну оцену квалитета пружених услуга (лице наведено у Записику/Протоколу).

**Члан 6.**

Извршилац се обавезује да на писмени позив Корисника услуге закључи уговор о јавној набавци у складу са оквирним споразумом.

Извршилац се обавезује да извршава уговорне обавезе према условима, захтевима и на начин прописан Техничком спецификацијом, у складу са динамиком пружања услуге, у свему у складу са захтевима Корисника услуге и у складу са позитивноправним прописима који регулишу област из које је предмет овог Уговора, подзаконским актима, техничким прописима и стандардима на које се ти прописи позивају, актима здравствених установа, правилима струке и Оквирним споразумом, као и да примењује прописане мере у циљу осигурања безбедности и здравља на раду и обезбеђења сигурности људи и имовине, уважавајући правила струке, професионално и савесно.

Извршилац услуга је у обавези да, пре почетка вршења услуга, одреди координатора/е који ће вршити непосредну комуникацију са лицем из члана 4. став 4. овог уговора, контролу пружања уговорене услуге и организацију рада и да о томе писменим путем обавести корисника услуга

Извршилац се обавезује да на основу требовања овлашћених лица из члана 4. став 4. овог уговора, а по утврђеном временском распореду о чему ће се по потписивању појединачних уговора споразумети овлашћено лице корисника услуге и Извршиоца, доставља број и врсту оброка на одговарајуће пунктове у објекте здравствених установа и по потреби изврши послуживање оброка до пацијента.

Извршилац се обавезује да припремање хране врши у складу са дефинисаним нормама јеловника, а одређеним по саставу и врсти дијета, у складу са процедурама Корисника услуге, по оброцима појединачно и у складу са потребном рецептуром.

Извршилац гарантује квалитет пружених услуга и обавезује да поседује уговор са акредитованом лабораторијом која узоркује намирнице.

Извршилац се обавезује да у пословању са храном поступа у складу са Законом о безбедности хране (''Службeни глaсник РС" бр. 41/2009 и 17/2019) и HACCAP принципима.

Извршилац сe oбaвeзуje дa хрaнa кojу испoручуje мора бити припрeмљeнa oд нaмирницa I клaсe (квaлитeтa), у склaду сa нoрмaтивимa утврђeним пoзитивним зaкoнским прoписимa и у склaду сa дoбрoм прoизвoђaчкoм и хигиjeнскoм прaксoм, устaљeнoj у прeхрaмбeнoj индустриjи.

Извршилац је дужан да кao субjeкт у пoслoвaњу хрaнoм у свим фaзaмa прoизвoдњe, прeрaдe и прoмeтa хрaнe кojим упрaвљajу, oбeзбeдe дa хрaнa испуњaвa услoвe прoписaнe Законом о безбедности хране и другим пoсeбним прoписимa, кao и дa дoкaжу испуњeнoст тих услoвa.

Извршилац је дужан да обезбеди лична заштитна средства за све непосредне извршиоце и да примењује и врши контролу спровођења свих мере заштите на раду у складу са одредбама Закона о безбедности и здрављу на раду („Службени гласник РС“, бр.101/2005...113/2017 - други закони). Извршилац је одговоран за евентуалне последице несрећног случаја које претрпе лица која је непосредно ангажовао.

Извршилац је дужан да благовремено, писменим путем, обавештава Корисника услуге о евентуалној промени адресе електронске поште и о свим чињеницама које би могле да знатно отежају или онемогуће извршење услуге.

Извршилац је дужан да надокнади штету коју приликом извршења уговорене услуге непосредно ангажовани извршиоци причине својом кривицом трећим лицима и стварима трећих лица.

Извршилац се обавезује да без одлагања писмено обавести Корисника услуге о било којој промени у вези са испуњеношћу услова из поступка јавне набавке, која наступи током периода овог уговора и да је документује на прописан начин.

Извршилац се обавезује да без одлагања, у писменој форми, обавести Корисника услуге о било којој промени података који су предмет регистрације у регистар привредних субјеката, судски регистар, професионални регистар или други одговарајући регистар која наступи током периода важења овог Уговора и да је документује.

Извршилац je дужан да у току периода важења овог Уговора обавести Корисника услуге о свим околностима које је знао или морао знати, а које могу бити од значаја за извршење услуге која је предмет овог Уговора.

Извршилац је одговоран за штету коју би Корисник услуге претрпео уколико се у току пружања услуге установе недостаци који су последица грешке или погрешне процене Извршиоца.

Уговорне стране су сагласне да ниједна уговорна страна нема право да овај уговор или неко од својих права и обавеза из овог уговора пренесе/уступи трећем лицу.

**КЛАУЗУЛА ПОВЕРЉИВОСТИ**

**Члан 7.**

Извршилац се обавезује да поверљиве информације које је сазнао у вези са извршењем овог уговора неће користити у друге сврхе, осим за испуњење уговорних обавеза, као и да их неће открити трећем лицу, осим уколико је то неопходно за извршење предмета овог уговора, уз претходну сагласност Корисника услуге.

Обавеза из става 1. овог члана не односи се на информације које је Извршилац дужан да саопшти у складу са позитивноправним прописима.

У случају да дође до откривања поверљивих информација без претходне сагласности Корисника услуге, Извршилац је дужан да без одлагања о томе обавести Корисника услуге, а у случају да је Корисник услуге том приликом претрпео штету, Извршилац је дужан да је надокнади.

**КВАЛИТЕТ, КОНТРОЛА КВАЛИТЕТА**

**Члан 8.**

Услуга која је предмет овог Уговора ближе је дефинисан Техничком спецификацијом која је саставни део Оквирног споразума.

Извршилац гарантује квалитет пружања услуге у складу са позитивноправним прописима који регулишу област из које је предмет овог Уговора и правилима струке.

Уговорне стране су сагласне да ће накнадно регулисати сва питања од значаја за квалитет и контролу квалитета пружања услуге потписивањем Протокола/Записника о начину и условима пружања услуге којим.

Контролу квалитета пружања услуге врши стручна служба Корисника услуге (овлашћено лице из члана 4. став 4. овог уговора). Стручна служба здравствене установе може вршити дневну, недељну и месечну контролу квалитета пружене услуге и надзор над реализацијом уговора ради праћења испуњења уговорних обавеза и периодичну оцену квалитета пружених услуга.

Овлашћена лица члана 4. став 4. овог уговора ће свакодневно по пријему испоручене хране контролисати и вредновати квалитет и квантитет испоручене хране.У случају утврђених недостатака у квалитету, квантитету и очигледних грешака испоручених производа, овлашћено лице из члана 4. став 4. овог уговора ће сачинити писани приговор (Записник) одмах по испоруци ако се недостатак уочи на лицу места или најкасније у року од 24 сата од испоруке уколико установи скривене недостатаке на испорученим производима.

Уколико Корисник услуге примети неправилност у пружању услуге дужан је да о томе одмах обавести Извршиоца, а потом своје обавештење и писмено образложи.

Корисник услуге има право на рекламацију (захтев за отклањање недостатака) уколико Извршилац не пружа услугу у складу са динамиком и под условима прописаним Техничком спецификацијом. У случају рекламације, Корисник услуге је дужан да писменим путем (писмене рекламација) обавести Извршиоца о уоченим недостацима са захтевом за поновно извршење услуге.

Рок за поступање по рекламацији је 24 (двадесет четири) сата рачунајући од сата пријема писмене рекламације.

Корисник услуге има право на примедбе на квалитет и/или количину испоручене хране и адекватну замену у роковима и на начин дефинисан Техничком спецификацијом.

Рок за поступање по захтеву за замену оброка не може бити дужи од 60 (шездесет) минута од пријема обавештења.

Уколико Извршилац не поступи по рекламацији/захтеву за замену оброка ни у року од 24 (двадесет четири) рачунајући од сата пријема поновљене рекламације/захтева за замену, овлашћено лице испред Корисника услуге може захтевати од Извршиоца, а Извршилац је дужан да изврши умањење фактуре за 10% од укупно вредности услуге. Уколико се и након писаног упозорења недостаци понављају, Корисник услуге може да обавести Наручиоца, који има право да поднесе на наплату средство финансијског обезбеђења у износу 10% вредности уговора у чијој реализацији је дошло до понављања повреде уговорних обавеза.

Корисник услуге има право на корекције предлога рецептурау складу са захтевима Техничке спецификације.

Извршилац услуга се обавезује да поседује важећи уговор са акредитованом лабораторијом која узоркује намирнице и да у пословању са храном поступа у складу са Законом о безбедности хране Републике Србије и HACCAP принципима.

Корисник услуге задржава право да у објекту где се врши складиштење и припрема оброка врши увид и дегустацију оброка у виду најављених, као и ненајављених обилазака при чему ће вредновати квалитет пружених услуга у складу са условима из уговора (о евентуалним неправилностима саставиће се обострано потписан записник).

**НЕПРЕДВИЂЕНЕ ОКОЛНОСТИ/ВИША СИЛА**

**Члан 9.**

Уговорне стране могу бити ослобођене одговорности у одређеним случајевима који су наступили независно од њихове воље.

Уколико после закључења уговора наступе околности више силе које доведу до ометања или онемогућавања извршења обавеза дефинисаних овим Уговором, рокови извршења обавеза ће се продужити за време трајања више силе.

Виша сила подразумева екстремне и ванредне догађаје који се не могу предвидети, који су се догодили без воље и утицаја страна у оквирном споразуму и који нису могли бити спречени од стране код које је наступила околност више силе. Вишом силом могу се сматрати поплаве, транспортне несреће, земљотреси, пожари, политичка збивања (рат, нереди већег обима, штрајкови), императивне одлуке власти (забране промета увоза и извоза) други догађају који су законом утврђени као виша сила и друге непредвидиве, неочекиване и неотклоњиве околности које не зависе од воља уговорних страна.

У случају наступања околности из става 3. овог члана уговорна страна која захтева измену уговора дужна је да докаже основаност тог захтева. Уговорна страна код које је наступила околност више силе, дужна је да одмах, а најкасније у року од 24 (двадесетчетири) часа у писменој форми обавестити другу уговорну страну о наступању непредвиђених околности и доставити одговарајуће доказе.

Не може се тражити одлагање извршења појединачне уговорне обавезе због промењених околности/околности више силе које су настале после истека рока предвиђеног за извршење овог уговора.

**НАКНАДА ШТЕТЕ**

**Члан 10.**

Уговорне стране су сагласне да је Извршилац дужан да Кориснику услуге надокнади штету коју непосредно ангажована лица Извршиоца причине на имовини Корисника услуге својом кривицом или грубом непажњом, као и за штету коју непосредно ангажована лица Извршиоца причине трећим лицима у вези са вршењем услуге која је предмет овог Уговора.

У случају да је штета на имовини Корисника услуге настала услед више силе, случаја или радње Корисника услуге, односно лица која су у радном односу или другом односу са Корисником услуге, Извршилац за ту штету не одговара.

У случају када се не може утврдити чијом је кривицом предметна штета настала, одговорност и накнаду штете утврдиће надлежни суд.

Уговорне стране су сагласне да, у случају наступања штете која је последица неиспуњавања уговорних обавеза од стране Извршиоца и штете настале услед пропуста у раду непосредних извршилаца, а која за последицу има угрожавање угледа Корисника услуге, Извршилац је одговоран за штету коју је Корисник услуге у том случају претрпео и дужан је да је надокнади.

Уговорне стране су сагласне да у случају наступања штете из става 1. и 4. овог члана заједничка комисија утврди евентуалну одговорност Извршиоца, обим и висину штете, о чему ће се сачинити Записник.

**СПОРОВИ**

**Члан 11.**

Уговорне стране ће све евентуалне спорове који произилазе или су у вези са овим Уговора, решавати споразумно мирним путем. У супротном сагласне су да је надлежан Привредни суд у Београду.

**РАСКИД УГОВОРА**

**Члан 12.**

У случају битних повреда одредаба уговора или повреда које се понављају, овај Уговор може да раскине свака уговорна страна. Раскид овог Уговора захтева се писменим путем, уз раскидни рок од 90 (деведесет) дана.

Раскид овог уговора из претходног става овог члана може да се изврши само уколико је друга страна у уговору претходно упозорена на битне повреде или повреде које се понављају и уколико исте није отклонила у остављеном року који мора бити разуман, а који не може бити краћи од 15 (петнаест) дана.

Уговорне стране су сагласне да овај Уговор може једнострано раскинути само она уговорна страна која је своје обавезе из Уговора у потпуности и благовремено извршила.

Корисник услуге има право на раскид овог Уговора уколико услед почетка рада кухиње престане потреба за предметном услугом, даном достављања писменог обавештења Извршиоцу услуге.

Извршилац може једнострано да раскине овај Уговор уколико Наручилац (РФЗО) не врши плаћања на начин и у роковима предвиђеним чланом 3. овог Уговора и уколико ни у накнадно остављеном разумном року не испуни своју обавезу, писменом изјавом која садржи образложени разлог раскида уговора и коју доставља Наручиоцу/Кориснику услуге, са отказним роком од 90 (деведесет) дана од дана достављања изјаве.

Извршилац може једнострано да раскине овај Уговор уколико Корисник услуге пренесе или уступи овај Уговор или неко од својих права и обавеза из овог уговора трећем лицу.

Корисник услуге има право да у било ком тренутку раскине овај уговор, ако:

* Извршилац не извршава обавезе на уговорени начин и у уговореним роковима не отклони недостатке у извршењу уговорених обавеза о чему ће писменим путем обавестити Извршиоца;
* Извршилац пренесе или уступи овај Уговор или неко од својих права и обавеза из овог Уговора трећем лицу;
* настану околности које за последицу имају битну измену уговора, што би захтевало спровођење новог поступка јавне набавке;
* је Извршилац, због постојања основа за искључење привредног субјекта требало да буде искључен из поступка (уколико се након закључења уговора утврди да је постојао неки основ за искључење на страни Извршиоца, који основ за време трајања поступка јавне набавке није био уврђен);
* укoликo Корисник услуге у тoку рeaлизaциje уговора три путa нe прихвaти испoруку oбрoкa, oднoснo врaти oбрoкe или укoликo Извршилац у тoку рeaлизaциje уговора двa путa уoпштe нe испoручи трeбoвaнa oбрoкe, Корисник услуге мoжe рaскинути угoвoр и aктивирaти срeдствo oбeзбeђeњa зa дoбрo извршeњe пoслa.
* ако Извршилац, након закључења Уговора, неоправдано неотпочне са пружањем услуге ни у року од 24 (двадесетчетири) сата од сата пријема поновљеног захтева корисника услуге електронском поштом, или ако Извршилац прекине да пружа уговорену услугу (сматраће се да је Извршилац прекинуо да пружа услугу уколико исту није пружао 2 (два) дана, а није наставио да је пружа ни након 24 (двадесетчетири) сата од сата пријема поновљеног захтева корисника услуге електронском поштом;
* уколико Извршилац поступи супротно одредбама овог уговора, односно процедура и начин сачињавања јеловника, требовање, испорука, контрола и остали услови битни за извршавање уговорних обавеза из ове јавне набавке ближе су дефинисани Техничком спецификацијом.
* дође до непридржавања било којег од услова или захтева у погледу захтеване процедуре начина припреме и паковања оброка, обима и динамике требовања, испоруке хране према дефинисаној сатници и пунктовима доставе, контроле квалитета хране, обезбеђења извршилаца (сервирки) на пословима поделе оброка, као и осталих услова за извршење уговорених обавеза повлачи за собом могућност раскида овирног споразума и/или уговора.
* Наручилац има право да једнострано раскине овај уговор без штетних последица по себе, уколико у току трајања уговора 2 (два) пута записнички утврди недостаке у микробиолошкој и хемијској исправности производа, уз отказни рок од 8 дана и истовремено ће да реализује средство обезбеђења за добро извршење посла.

У случају наступања околности из става 1. овог члана, Корисник услуге ће сачинити Записник о обиму до тада извршене услуге и Коначан финансијски обрачун, без учешћа Извршиоца и платити Извршиоцу услуге извршене закључно са даном сачињавања Записника по Коначном финансијском обрачуну.

Раскид овог Уговора из става 7. овог члана производи правно дејство даном достављања писменог обавештења о раскиду Извршиоцу, а Наручилац има право на наплату средства финснијског обезбеђења за добро извршење посла у свему у складу са тачком 11. Оквирног споразума.

Уколико је услуга која је предмет овог уговора извршена супротно позитивноправним прописима и/или изричито уговореним условима, Корисиник услуге може да раскине овај Уговора, без обавезе да о својој намери обавести другу страну.

**ИЗМЕНЕ УГОВОРА**

**Члан 13.**

Све евентуалне измене и допуне уговора уговорне могу се вршити уз писмену сагласност Наручиоца.

**ВАЖЕЊЕ УГОВОРА**

**Члан 14.**

Овај уговор закључен је даном потписивања од стране овлашћених лица уговорних страна.

Овај уговор закључује се на период од \_\_\_ месеци.

Овај уговор престаје да важи и преистека периода из става 2. овог члана утрошком средстава наведених у члану 2. став 1. овог Уговора.

**ЗАВРШНЕ ОДРЕДБЕ**

**Члан 15.**

У случају евентуалних неслагања уговорних страна у погледу примене одредаба овог уговора примењиваће се одредбе Закона о облигационим односима и других позитивноправних прописа.

**Члан 16.**

Овај уговор сачињен је у 3 (три) примерка, од којих 2 (два) примерка задржава Корисник услуге, а 1 (један) примерак задржава Извршилац.

Саставни део овог уговора је и његов прилог, како следи:

Прилог бр.1 - Оквирни споразум бр. \_\_\_\_\_\_\_\_\_\_\_\_ од \_\_\_\_\_.\_\_\_\_.2026.године.

**Корисник услуге Извршилац**

**Директор**

**Директор**